
	Argumentai: Situacija dėl COVID-19 parodo, kad vaistinė  yra ta sveikatinimo  įstaiga, kuri lengviausiai pasiekiama gyventojams, ypač regionuose. Kaimo vietovėse ir miesteliuose esančiose vaistinėse daugiausia dirba farmakotechnikai, prižiūrimi vaistininkų nuotoliniu būdu. Šie farmakotechnikai profesinę praktinę  patirtį  įgijo per dešimtmečius, dažniausiai dirbdami toje pačioje vaistinėje. Sveikatos apsaugos ministro nustatyta tvarka ir terminais jie nuolat kelia savo profesinę kvalifikaciją ir nustatyta tvarka ne rečiau kaip kas 5 metus privalo pranešti Valstybinei vaistų kontrolės tarnybai apie profesinės kvalifikacijos kėlimą. 2006 m. birželio 22 d. priėmus Farmacijos įstatymo pakeitimo įstatymą ir pakeitus teisinį reglamentavimą, kai kurie iš jų neturėjo galimybės persikvalifikuoti, t. y. įgyti vaistininko kvalifikacijos, dėl finansinės situacijos (mažai valstybės finansuojamų vietų), kiti – dėl vyresnio amžiaus, sveikatos galimybių ir pan. Daugumos šių farmakotechnikų darbu patenkinti tiek darbdaviai, tiek kolegos ir vaistinių klientai.
Atsižvelgiant į tai ir siekiant užtikrinti minėtų asmenų lūkesčius, tikslinga įstatyme įtvirtinti išimtį, nustatant, kad vaistinės darbo laiku vaistinėje turi dirbti ne mažiau kaip vienas vaistininkas,  išskyrus, kai vaistinėje dirba nuotoliniu būdu vaistininko prižiūrimas vaistininko padėjėjas (farmakotechnikas), vaistininko padėjėjo (farmakotechniko) profesinę kvalifikaciją įgijęs iki 2006 m. birželio 22 d., kuris ne mažiau kaip aštuonis metus per paskutinius dešimt metų vertėsi vaistininko padėjėjo (farmakotechniko) praktika vaistinėje. T. y. šie asmenys dirbtų nuotoliniu būdu prižiūrimi vaistininko, o už jų veiklą atsakytų vaistininkas.
Atsižvelgiant į siūlomą pakeitimą, taip pat siūloma sutrumpinti nuostatos, kad vaistinės darbo laiku vaistinėje turi dirbti ne mažiau kaip vienas vaistininkas, įsigaliojimo atidėjimą iki 2022 m. liepos 1 d.
Teisingumo ministerijos Europos sąjungos teisės grupė, atsižvelgiant į 2010 m. ir 2015 m. Europos Komisijos ir Ekonomikos ir inovacijų ministerijos susirašinėjimą, kuriame Europos Komisija nurodė, kad farmakotechnikai vaistininko veiklą gali vykdyti prižiūrimi vaistininko, taip pat, kad leidimas vykdyti netiesioginę farmakotechnikų veiklos priežiūrą nebūtų laikytinas prieštaraujančiu 2005 m. rugsėjo 7 d. Europos Parlamento ir Tarybos direktyvos 2005/36/EB dėl profesinių kvalifikacijų pripažinimo nuostatoms, laikosi nuomonės, kad nuotolinė farmakotechnikų veiklos priežiūra neprieštarauja Europos Sąjungos teisei.

Pasiūlymas: papildyti Projektą nauju 1 straipsniu:
„1 straipsnis. 5 straipsnio pakeitimas 
Pakeisti 5 straipsnio 1 dalį ir ją išdėstyti taip:
1. Papildyti 35 straipsnį nauja 11 dalimi:
[bookmark: part_1cc9551687b14fddbd6c2ebc88781297][bookmark: part_c91e0f59ba384ea883fdb739c136890f]„11. Vaistinės darbo laiku vaistinėje turi dirbti ne mažiau kaip vienas vaistininkas.,  išskyrus atvejį, kai vaistinėje dirba nuotoliniu būdu vaistininko prižiūrimas vaistininko padėjėjas (farmakotechnikas), vaistininko padėjėjo (farmakotechniko) profesinę kvalifikaciją įgijęs iki 2006 m. birželio 22 d., kuris ne mažiau kaip aštuonerius metus per paskutinius dešimt metų vertėsi vaistininko padėjėjo (farmakotechniko) praktika vaistinėje. Už šią veiklą atsako vaistininkas.“

	Argumentai: tie patys.

Pasiūlymas: Projekto 1 straipsnį laikyti 2 straipsniu, jį pakeisti ir išdėstyti taip:
„1 2 straipsnis. 8 straipsnio pakeitimas
[bookmark: part_ceb54eb66afa48249094fc7b698b8ca0]Pakeisti 8 straipsnio 2 dalį ir ją išdėstyti taip:
[bookmark: part_7d2f897ae48f46119c8dbb589ed9e77e][bookmark: part_75ac09e4dbeb4939a7c0cd4bcfb62964]„2. Šio įstatymo 5 straipsnio 1 dalis įsigalioja 2023 2022 m. liepos 1 d.“

